Source: https://cityfuti.hu/2019/12/16/index-belfold-nem-volt-kivancsi-az-iteletere-a-zugloi-kokainos-gazolo/
Timestamp: 2020-07-04 14:30:25+00:00

Document:
Index – Belföld – Nem volt kíváncsi az ítéletére a zuglói kokainos gázoló | City Futi Futárszolgálat
City Futi Futárszolgálat > Hírek > Egyéb források > Index – Belföld – Nem volt kíváncsi az ítéletére a zuglói kokainos gázoló
Index – Belföld – Nem volt kíváncsi az ítéletére a zuglói kokainos gázoló
„Rossz pszichés állapota miatt, orvosi javaslatra” nem ment el a másodfokú tárgyalásra, így a bíróság hétfőn a távollétében döntött annak a nőnek az ügyében, aki még 2016-ban a Füredi úton gázolt halálra egy idős férfit, majd megállás nélkül elhajtott. Egy közeli szépségszalonba ment, hogy felrakassa a műszempilláit, összetört Audiját is a kozmetika előtt találták meg a rendőrök. Nem sokkal később kiderült, hogy az akkor 25 éves nő kokainozott, ezért nem érzékelte, hogy elütött egy embert.
A Fővárosi Törvényszék másodfokon részben megváltoztatta az elsőfokú bíróság ítéletét, de bűnösnek találta bódult állapotban elkövetett járművezetés bűntettében, valamint segítségnyújtás elmulasztásának bűntettében a nőt, és
jogerősen is 5 év 6 hónap szabadságvesztésre ítélte, 6 évre eltiltotta a közügyektől, és véglegesen eltiltotta a járművezetéstől.
Az ítélethirdetés után a nő védője azt mondta, hogy első fokon komoly eljárási hibák történtek, ezért komolyan megfontolják, hogy a Kúriához fordulnak. Nagy Gábor szerint ez „az ítélet megtorló jellegű” és szerinte, „ha védencét emberölés bűntettében ítélték volna el, azt is jobban megúszták volna”.
Schulz Hilda bíró az ítélet indoklásakor viszont kifejtette, hogy az első fokon eljáró bíróság körültekintően járt el. A vádlott a baleset okozásában a felelősségét nem vitatta és elismerte, maga is úgy nyilatkozott, hogy észlelnie kellett volna a gyalogos áthaladását. Az ügyben több igazságügyi műszaki szakértői vélemény is készült, melyek egyértelműen megállapították, hogy „sértetti közrehatás fel sem merülhet ebben a büntetőügyben”, a gyalogos mindvégig jól látható helyzetben volt, az 55-60 km/órás sebességgel haladó járművet fékezéssel meg lehetett volna állítani volna állítania, indokolt a bíró.
A vér-és vizelet vizsgálat egyértelműen kimutatta, hogy a vádlott kokaint fogyasztott, mely a szakértő szerint a mintavételt megelőző 6-10 órában történt, amely beleesett abba az időintervallumba, amikor a baleset történt. Ezt azért is fontos hangsúlyozni, mert a sofőr mindvégig azt állította, hogy csak a baleset után, a kozmetikában szívott fel egy csík kokaint.
A bíró reflektált a védőbeszédben elhangzottakra is. Schulz Hilda abban egyetértett a védővel, hogy a közlekedés veszélyes üzem,
de a KRESZ kimondja, hogy járműveztetésre alkalmas állapotban kell lennünk és ez egy felelős döntés. Ha pedig ez a döntés felelőtlen azzal a közlekedés minden szereplőjét veszélyeztetjük.
A per- és védőbeszédek még a múlt heti tárgyaláson hangzottak el. Szűcs István Ádám ügyész szerint is az első fokon eljáró bíróság okszerűen következtetett a vádlott bűnösségére. A gyalogos ugyanis „olyan látható helyzetben volt, amely a vádlott számára akár 61-64 km/órás sebesség mellett is megállíthatta volna az autót. Az észlelés hiánya és a balesetet követő irracionális cselekvés egyértelműen felvetné a tudatmódosító szer jelenlétét és hatását. Ezt az elsőfokú bíróság kellő módon vizsgálta, mérlegelte és vetette el a védelem érveit, mondta az ügyész.
Szűcs István Ádám ügyész szerint viszont irracionális az a magatartás, amit a vádlott tanúsított „egy olyan baleset okozását követően, amikor az erőhatás egy testet hat méterre repíti odébb, és mindenképpen olyan erő- és hanghatással jár, aminek az észlelése egyértelmű, és ami után kötelezettségei vannak a járműveztetőnek”. A baleset után „tudatos cselekvéssort hajtott végre: továbbhajtott és elment a kozmetikai szalonba, ahol feltetette a műszempilláit.” Az ügyészség szerint nem elhanyagolható tény az sem, hogy a vádlott egy végleges – nem jogerős – eltiltás alatt újra gépjárműbe ült és vezetett.
Az ügyész a nő legfrissebb ügyére célzott: szeptember 9-én ugyanis megint bedrogozva vezetett. 30 ezer forintra bírságolták, és bódult állapotban elkövetett járművezetés miatt büntetőeljárást indítottak ellene. A rendőrség december 19-én gyanúsítottként hallgatta ki, a bíróság pedig elrendelte a nő bűnügyi felügyeletét, ami a gyakorlatban azt jelenti, hogy az otthonát csak külön engedéllyel hagyhatja el, és nyomkövetőt is viselnie kell.
A nő az elmúlt három évben többször is védőt váltott, a másodfokú tárgyaláson már Nagy Gábor képviselte, aki védőbeszédét bocsánatkéréssel vegyített szemrehányással kezdte. Mint mondta, amikor egy olyan büntetőügyben kell képviselnie valakit, ahol halálos áldozat is van, akkor az első szónak a részvétnyilvánításnak kell lennie.
A védő a büntetés markáns, lényeges csökkentését kérte. Példaként hozta fel annak a férfinak az ítéletét, aki részegen részegen két rendőr halálát okozta az Üllői úton, majd elhajtott. A sofőrt első fokon 3 év 8 hónap szabadságvesztésre ítélték.

References: bíróság 
 bíróság 
 bíróság 
 bíróság 
 bíróság 
 bíróság